Torgny Fjeldskaar

Torgny Fjeldskaar (født 1976) er en prisbelønt norsk industridesigner og designer ved BMW. Han var tidligere designsjef hos den amerikanske sykkelprodusenten Cannondale.

Fjeldskaar er sivilingeniør i produktutvikling fra NTNU og har en mastergrad i transportdesign fra Elisava Escuela de Diseño i Barcelona. Han var erasmus-student i München. Mellom 2004 og 2007 underviste han i transportdesign ved samme universitet i Barcelona.

Han arbeidet ved Think og Mazda før han begynte som industridesigner hos Cannondale i Sveits. Her designet han blant annet en futuristisk sammenleggbar sykkel som fikk oppmerksomhet i verdenspressen. I 2006 ble han global direktør for produktdesign. 

Fjeldskaar ble i 2009 tildelt Norsk Forms pris til unge formgivere 2009. 

Han etablerte i 2008 et uavhengig designselskap og lanserte der blant annet produkter laget i moderne materialer som karbonfiber.

Referanser 

Norske designere
Norske gründere
Norske sivilingeniører
Norske maskiningeniører
Nordmenn fra sykkelbransjen
Personer tilknyttet BMW
Alumni fra NTNU
Fødsler i 1976